Oficiālais Vēstnesis L 073 , 22/03/2000 Lpp. 0018 - 0019



Komisijas Lēmums (2000. gada 9. marts) par monolinurona neiekļaušanu Komisijas Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kas satur minēto aktīvo vielu (izziņots ar dokumenta numuru C(2000) 656) (Dokuments attiecas uz EEZ) (2000/234/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2001/73/EK [2], ņemot vērā Komisijas 1992. gada 11. decembra Regulu (EEK) Nr. 3600/92, ar ko nosaka sīki izstrādātus noteikumus tās darba programmas pirmā posma īstenošanai, kura minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū [3], kurā jaunākie grozījumi izdarīti ar Regulu (EK) Nr. 1199/1999 [4] un jo īpaši tās 7. panta 3.a punkta b) apakšpunktu, tā kā: (1) Ar Komisijas Regulu (EK) Nr. 993/94 [5], kurā jaunākie grozījumi izdarīti ar Regulu (EK) Nr. 2230/95 [6], ir noteiktas augu aizsardzības līdzekļu aktīvās vielas, izraudzītas ziņotājas dalībvalstis Regulas (EEK) Nr. 3600/92 īstenošanai un identificēti iesniedzēji katrai aktīvajai vielai. (2) Monolinurons ir viena no 90 aktīvajām vielām, uz ko attiecas Direktīvas 91/414/EEK 8. panta 2. punktā paredzētās darba programmas pirmais posms. (3) Saskaņā ar Regulas (EEK) Nr. 3600/92 7. panta 1. punkta c) apakšpunktu Apvienotā Karaliste, būdama izraudzītā ziņotāja dalībvalsts, 1996. gada 30. aprīlī iesniedza Komisijai savu novērtējuma ziņojumu par informāciju, ko vienīgais iesniedzējs bija iesniedzis saskaņā ar minētās regulas 6. panta 1. punktu. (4) Dalībvalstis un Komisija Pastāvīgajā augu aizsardzības komitejā pārskatīja iesniegto ziņojumu. 1999. gada 20. jūlijā šo pārskatu precizēja formātā, kādu Komisija ir noteikusi pārskata ziņojumam par monolinuronu saskaņā ar Regulas (EEK) Nr. 3600/92 7. panta 6. punktu. (5) No novērtējuma izrietēja, ka ar iesniegto informāciju nepietiek, lai pierādītu, ka augu aizsardzības līdzekļi, kas satur attiecīgo aktīvo vielu, atbilst Direktīvas 91/414/EEK 5. panta 1. punkta a) un b) apakšpunkta un 5. panta 2. punkta b) apakšpunkta prasībām. (6) Vienīgais iesniedzējs informēja Komisiju un ziņotāju dalībvalsti, ka vairs nevēlas piedalīties darba programmā, kas attiecas uz šo aktīvo vielu. Tāpēc netiks iesniegta papildu informācija, kas vajadzīga, lai panāktu pilnu atbilstību Direktīvas 91/414/EEK prasībām. (7) Tāpēc šo aktīvo vielu nav iespējams iekļaut Direktīvas 91/414/EEK I pielikumā. (8) Saskaņā ar Direktīvas 91/414/EEK 4. panta 6. punktu jānosaka esošo krājumu realizācijas, uzglabāšanas, laišanas tirgū un izmantošanas papildperiods. (9) Šis lēmums nekavē Komisiju vēlāk veikt jebkuru darbību attiecībā uz šo aktīvo vielu, izpildot Padomes Direktīvu 79/117/EEK [7]. (10) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Monolinuronu neiekļauj kā aktīvo vielu Direktīvas 91/414/EEK I pielikumā. 2. pants Dalībvalstis nodrošina to, ka: 1) sešu mēnešu laikā pēc šā lēmuma publicēšanas dienas atsauc to augu aizsardzības līdzekļu atļaujas, kuru sastāvā ir monolinurons; 2) no šā lēmuma publicēšanas dienas saskaņā ar Direktīvas 91/414/EEK 8. panta 2. punktā paredzēto izņēmumu nepiešķir un neatjauno atļaujas augu aizsardzības līdzekļiem, kuru sastāvā ir monolinurons. 3. pants Saskaņā ar Direktīvas 91/414/EEK 4. panta 6. punktu dalībvalstis nosaka papildperiodu esošo krājumu realizācijai, uzglabāšanai, laišanai tirgū un izlietošanai, kam jābūt pēc iespējas īsākam un kas nedrīkst pārsniegt 18 mēnešus, sākot no šā lēmuma publicēšanas dienas. 4. pants Šis lēmums ir adresēts dalībvalstīm. Briselē, 2000. gada 9. martā Komisijas vārdā — Komisijas loceklis David Byrne [1] OV L 230, 19.8.1991., 1. lpp. [2] OV L 353, 24.12.1997., 26. lpp. [3] OV L 366, 15.12.1992., 10. lpp. [4] OV L 170, 28.6.1997., 19. lpp. [5] OV L 107, 28.4.1994., 8. lpp. [6] OV L 225, 22.9.1995., 1. lpp. [7] OV L 33, 8.2.1979., 36. lpp. --------------------------------------------------